KOMISSION ASETUS (ETY) N:o 1684/91, annettu 18 päivänä kesäkuuta 1991, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta



Virallinen lehti nro L 155 , 19/06/1991 s. 0005 - 0006

Suomenk. erityispainos Alue 3 Nide 38 s. 0021

Ruotsink. erityispainos Alue 3 Nide 38 s. 0021



KOMISSION ASETUS (ETY) N:o 1684/91, annettu 18 päivänä kesäkuuta 1991, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 5 artiklan 5 kohdan, sekä katsoo, että oliivinviljelyä koskevan rekisterin toteuttamisesta Italiassa aiheutuvien täydentävien tarkastusten vuoksi asetuksessa (ETY) N:o 3315/90(3), jolla muutetaan komission asetus (ETY) N:o 3061/84(4), annetaan tälle jäsenvaltiolle lupa maksaa markkinointivuoden 1987/1988 tuotantotuesta jäljelle jäänyt osa viimeistään 15 päivänä huhtikuuta 1991; huolimatta tämän jäsenvaltion yrityksistä nopeuttaa maksamista kaikkia näitä määriä ei ole voitu maksaa edellä tarkoitetussa määräajassa; olisi pidennettävä viimeisen kerran tätä määräaikaa ajanjaksoksi, joka on ehdottoman tarpeen jäljelle jäävien maksettavien määrien maksamiseksi, asetuksessa (ETY) N:o 3061/84, sellaisena kuin se on muutettuna tältä osin asetuksella (ETY) N:o 928/81(5), vahvistetaan 31 päivä toukokuuta päiväksi, jona oliivinviljelijöiden on jätettävä hakemukset; ottaen huomioon oliivien puristamisjakson pituuden tietyillä alueilla edellä mainittua määräpäivää olisi lykättävä tämän markkinointivuoden osalta, markkinointivuoden 1989/1990 osalta Italian viranomaiset eivät ole pystyneet maksamaan kaikkea kiinteämääräistä tukea pientuottajille yhteisön oikeudellisessa sääntelyssä säädetyissä määräajoissa; ottaen huomioon yritykset nopeuttaa tuen maksamista olisi poikkeuksellisesti pidennettävä määräaikaa, joka Italialla on käytettävissään kiinteämääräisen tuen maksamiseksi, Espanjassa yhteisön kulutustukijärjestelmän käyttöönotto vuoden 1990 lopussa on aiheuttanut viivästyksiä markkinointivuoden 1988/1989 tuesta jäljelle jääneen osan maksamisessa; tämän erityistilanteen vuoksi olisi poikkeuksellisesti säädettävä näiden määrien maksamista koskevan määräajan pidentämisestä, tuotantotuen hallinnoimisesta Portugalille aiheutuneiden hallinnollisten vaikeuksien vuoksi olisi tälle maalle myönnettävä poikkeuksellisesti pidennys markkinointivuoden 1989/1990 tuesta jäljelle jääneen osan sekä markkinointivuoden 1990/1991 kiinteämääräisen tuen maksamista koskeviin määräaikoihin, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3061/84 seuraavasti. 1) Lisätään 5 artiklan 3 kohtaan alakohta seuraavasti: "Markkinointivuonna 1990/1991 päivämäärä "31 päivänä toukokuuta" korvataan kuitenkin päivämäärällä "20 päivänä kesäkuuta"." 2) Korvataan 12 b artiklan 2 kohdan toinen alakohta seuraavasti: "Kuitenkin: a) Espanja saa maksaa markkinointivuosien 1987/1988 ja 1988/1989 tuesta jäljelle jääneen osan viimeistään 15 päivänä heinäkuuta 1991; b) Italia saa maksaa: - markkinointivuoden 1987/1988 tuesta jäljelle jääneen osan viimeistään 15 päivänä heinäkuuta 1991, - markkinointivuoden 1988/1989 tuesta jäljelle jääneen osan viimeistään 21 päivänä heinäkuuta 1991, - tuottajille, joiden keskimääräinen tuotanto on pienempi kuin 400 kilogrammaa oliiviöljyä, markkinointivuodeksi 1989/1990 myönnettävän tuen viimeistään 15 päivänä heinäkuuta 1991; c) Portugali saa maksaa: - markkinointivuoden 1988/1989 tuesta jäljelle jääneen osan viimeistään 21 päivänä heinäkuuta 1991, - markkinointivuoden 1989/1990 tuesta jäljelle jääneen osan viimeistään 31 päivänä joulukuuta 1991, - tuottajille, joiden keskimääräinen tuotanto on pienempi kuin 500 kilogrammaa oliiviöljyä, markkinointivuodeksi 1990/1991 myönnettävän tuen viimeistään 30 päivänä toukokuuta 1992." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 353, 17.12.1990, s. 23 (3) EYVL N:o L 318, 17.11.1990, s. 22 (4) EYVL N:o L 288, 1.11.1984, s. 52 (5) EYVL N:o L 94, 16.4.1991, s. 5